b'\n_START_ARTICLE_\nKars\n_START_PARAGRAPH_\nKars (armensk: \xd5\x82\xd5\xa1\xd6\x80\xd5\xbd eller \xd4\xbf\xd5\xa1\xd6\x80\xd5\xbd, kurdisk: Qers, aserbajdsjansk: Qars) er en by i det nord\xc3\xb8stlige Tyrkiet og er hovedby i provinsen med samme navn. Kars ligger i 1.700 meters h\xc3\xb8jde over havet og har omkring 77.500 indbyggere (2005). Byen har en over tusind \xc3\xa5r gammel historie og er pr\xc3\xa6get af sin beliggenhed ved gr\xc3\xa6nsen til Armenien og tidligere Sovjetunionen. Byen havde en stor armensk befolkning frem til folkemordet p\xc3\xa5 armenerne under 1. verdenskrig.'